
                         RAPORT COMUN
asupra  propunerii legislative pentru abrogarea alin. (3) – (9) ale art. 31 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997 
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, împreună cu Comisia pentru agricultură, silvicultură, industrie alimentară şi servicii specifice, au fost sesizate spre dezbatere în fond, cu propunerea legislativă pentru abrogarea alin. (3) – (9) ale art. 31 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, trimisă cu adresa nr. Pl-x 618 din 15 decembrie 2009, înregistrată la Comisia juridică sub nr. 31/1100 din 15 decembrie 2009, respectiv 24/991 din 16 decembrie 2009 la Comisia pentru agricultură, silvicultură, industrie alimentară şi servicii specifice.
Potrivit prevederilor art. 75 din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a respins propunerea legislativă în şedinţa din 9 decembrie 2009.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 836 din 20 iulie 2009.
Guvernul, prin punctul de vedere  transmis cu adresa nr. 2000 din 10 august 2009, nu  susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare abrogarea alin. (3) – (9) ale art. 31 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, publicată în Monitorul Oficial al României, Partea I, nr. 8 din 12 ianuarie 2000, cu modificările şi completările ulterioare.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat propunerea legislativă în şedinţa din 2 februarie 2010 iar membrii Comisiei pentru agricultură, silvicultură, industrie alimentară şi servicii specifice în şedinţa din 9 martie 2010.
În urma dezbaterilor, membrii Comisiei juridice au hotărât, cu unanimitate de voturi iar membrii Comisiei pentru agricultură, silvicultură, industrie alimentară şi servicii specifice cu majoritate, înregistrându-se 25 de voturi pentru şi două abţineri, să propună plenului Camerei Deputaţilor, spre dezbatere şi adoptare, raportul de respingere a propunerii legislative pentru abrogarea alin. (3) – (9) ale art. 31 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997.
La dezbaterile Comisiei juridice, de disciplină şi imunităţi au fost prezenţi 14 deputaţi din numărul total de 26 membri iar la dezbaterile Comisiei pentru agricultură, silvicultură, industrie alimentară şi servicii specifice au fost prezenţi toţi cei 27 de deputaţi,  membri ai comisiei. 
În raport cu obiectul şi conţinutul reglementării, propunerea legislativă face parte din categoria legilor organice.
                     PREŞEDINTE,                                                    PREŞEDINTE,  
   Prof. univ. dr. Valeriu TABĂRĂ                                           Daniel BUDA 
                      SECRETAR,                                                         SECRETAR,
                 Vasile MOCANU                                         Gabriel ANDRONACHE
     
Consiler parlamentar,    




                         Consilier parlamentar,
                  Anton Păştinaru

